 Marxuumka aqoon wanaagsan ayaanu isu lahayn, oo waanu soo wada shaqaynay, waxaanu markii u horaysay is baranay sanadkii 1961-kii, oo ahayd markii aan fanka ku biiray, xilligaas oo ay Radio Hargeysa ka shaqaynayeen fanaaniin waaweyn oo caan ahaa oo intooda badani ay dhinteen oo ay ka mid ahaayeem Maxamed Saleebaan Tubeec, Maxamed Axmed Kuluc,, Maxamed Yuiusuf Cabdi, Xasan Diiriye, iyo Cismaan Maxamed Cabdikariin Cismaan-Gacanlow, Ilaahay iyana intii dhimatay ha naxariisto inta noola caafimaad ha siiyo, Alah ha u naxariistee Marxuumku waxa uu ahaa nin wanaagsan, oo aad u af-gaaban oo dad dhaqan fiican leh, wuxuu sidoo kale ahaa Boqorkii codka , waxaanu marxuumka soo wada jilnay oo aanu soo wada dhignay Riwaayado badan oo aad u qiimo badan. 